Μιλωνία Καισωνία

Η Μιλωνία Καισωνία ήταν Ρωμαία αυτοκράτειρα, κόρη του Καισώνιου και της Βιστίλλας, η τέταρτη και η τελευταία σύζυγος του Αυτοκράτορα Γάιου Καλιγούλα. 

Λίγα έχουν γραφεί για τη ζωή της Καισωνίας. Ο Σουητώνιος λέει, ότι όταν ο Καλιγούλας την παντρεύτηκε, δεν ήταν ούτε όμορφη ούτε νέα και ήταν ήδη μητέρα τριών θυγατέρων από έναν άλλο άνδρα. Την περιγράφει ως γυναίκα με απερίσκεπτη υπερβολή και αγριότητα, την οποία παρόλα αυτά ο Καλιγούλας αγάπησε με πάθος και πίστη.Suetonius, The Lives of Twelve Caesars, "The Life of Caligula", 25. Η Καισωνία ήταν έγκυος κατά τη στιγμή του γάμου και γέννησε μια κόρη, την Ιουλία Δρουσίλλα, μόνο έναν μήνα αργότερα (ή σύμφωνα με τον Σουητώνιο, την ημέρα του γάμου).Cassius Dio, Roman History, 28.  Ο Καλιγούλας συχνά την έδειχνε γυμνή στους φίλους του. Σε μια περίεργη επίδειξη αγάπης, την απειλούσε στα αστεία, ότι θα τη βασανίσει ή θα τη σκοτώσει.Suetonius, The Lives of Twelve Caesars, "The Life of Caligula", 33.

Στις 24 Ιανουαρίου 41 ο Καλιγούλας δολοφονήθηκε και λίγες ώρες μετά η Καισωνία και η Δρουσίλλα δολοφονήθηκαν επίσης. Ο Ιώσηπος αναφέρει, ότι πέθανε γενναία: θλιμμένη για τον θάνατο του συζύγου της, πρότεινε πρόθυμα το λαιμό της στον δολοφόνο, λέγοντάς του να την σκοτώσει χωρίς δισταγμό.  Josephus, Antiquities of the Jews, xix. 2. § 4.

Παραπομπές

Κατηγορία:Ρωμαίες Αυτοκράτειρες